b'\n_START_ARTICLE_\nKinnekulle\n_START_PARAGRAPH_\nKinnekulle er et fjell og fjellomr\xc3\xa5de ved V\xc3\xa4nerns s\xc3\xb8r\xc3\xb8stlige strand, i G\xc3\xb6tene kommune i Sverige._NEWLINE_Kinnekulle er et s\xc3\xa5kalt plat\xc3\xa5fjell, ca. 306 moh. p\xc3\xa5 det h\xc3\xb8yeste. Allerede tidlig i middelalderen fantes det steinindustri i omr\xc3\xa5det, og fremdeles er det noen steinhoggerier igjen. Kinnekulle er oppbygd av bergarter som er avleiret fra kambrium til silur. Nederst, p\xc3\xa5 det prekambriske grunnfjellets peneplan ligger sandstein, og deretter f\xc3\xb8lger alunskifer, kalkstein, leirskifer og diabas._NEWLINE_Kinnekulle er et popul\xc3\xa6rt turistm\xc3\xa5l, ikke minst drar mange dit for \xc3\xa5 se stedene som Jan Guillou har skrevet om i romanene om Arn.'